अनि सोच्छु, बलभद्र कुँवर, अमरसिंह थापा, भक्ति थापाहरुको र मेरो देशभक्तीमा के फरक छ ? बेला बेला आफ्नै भोगाइ एउटा युद्ध जस्तो भएर आउँछ । पानीको मुहान थुनिदिएको नालापानीको युद्ध । म त्यस्ता युद्ध पटक पटक लड्छु । कहिले जितेर झन्डा फहराउँछु र कहिले हारेर हातमा नांगो खुकुरी टल्काउँदै किल्ला छोड्छु । फरक यति हो, यो युद्धमा हामीले बोल्ने ‘किवर्डहरु फेरिएका छन् । ‘हर हर महादेव’, ‘जय भद्रगाली’, ‘जय गोरखाली’ ‘सिमाना’ ‘जय पराजय’ हरुको सट्टामा हामी ‘ब्रेनड्रेन’, ‘भिसा र पर्मिट’ ‘प्रमोसन र कम्पनी’ आदिआदि भन्ने गर्छौँ ।
